paragraph_text: Udruga je članica EUROAVIA-e, Europske udruge studenata zrakoplovstva, što znatno olakšava suradnju s udrugama iz inozemstva. EUROAVIA je osnovana 1959. godine. Okuplja 31 članicu (Sveučilište) iz 17 europskih zemalja i predstavlja inicijalnu bazu za integraciju zrakoplovne industrije u Europi među mladim stručnjacima. Svake godine organizira se nekoliko događaja (kongresi, radionice, simpoziji i sl.) kroz koje studenti stječu iskustvo, te stvaraju mnoga europska poznanstva.